Şêx Seid
Şêx Seid yew pil u serdarê diniyo ke Zazayan miyan de mendo. Serra 1865ıne de, qezaya Xarpêti Pali de ameyo dınya.

Keyeyê Şêx Seidi 
Nameyê piyê cı Şêx Mehmud Fewziyo. Keyeyê Şêx Seidi yew familya de gırda. Sılsıla Şêx Seidi wınaya: Mela Heyder, Mela Qasım, Şêx Ali Septi Amedi, Şêx Mehmud Fewzi. Piye Şêx Seidi, Şêx Mehmud Fewzi Pali ra şono Xınıs u uca de dewa Kolhisari roseno u uca de cuyeno (weşiya xo rameno). Hewt (7) lacê Şêx Mehmud Fewzi benê. Nameyê lacanê xo niawo; Şêx Seid, Şêx Behaddin, Şêx Diyaeddin, Şêx Necmeddin, Şêx Tahır, Şêx Mehdi u Şêx Ebdırrehim.

Rehma (merdena) piyê xo ra dıme, mesuldariya keyey, hermeyê Şêx Seidi sero manena. Familya  Şêx Seidi dewleti (zengin/xanedan) biye. Erzurum ra hetan Heleb, Musul, Şam temas u tesirê xo est bi. Şêx Seid, hetê şari ra zaf hesıbyêne.

Wendışê Şêx Seidi 
Şêx Seid semed/serba/qandê ilmmusayene şono medresa u Muş, Malazgirt, Xınıs u Pali de mektebê xo qedêneno. Şêx Seid, merdımo/mordemo de baqıl u alim bi. Dewe be dewe feteliyêne, insanan rê itıqadê İslami sero zanayışê xo dayêne musayene.

Şecereyê ey 
Kalıkanê keyeyê Şêx Seidi ra Seyid Haşım hetê İrani ra goç kerdo, ameyo Diyarbekır. Bısmıl, Çılstûn de medreseya xo ronaya. Labelê serra 1639ıne de, hetê padişahê Usmaniyan Muradê Çarıni (IV. Murad) ra idam biyo û medresaya ey zi rıjiyaya.

Seyid Haşımi ra dıme şecereya inan wına ya:

Rêzekerdışê Naqşîbendî Hâlidî Palevi 

 Peyğamberê mısılmanan Mıhemmed
 Ebu Bekri’s-Sıddiyk
 Selmanê Farisî         
 Kâsım bin Mihemmed    
 Caferê Sadık       
 Bayezîdê Bestamî       
 Hâce Ebû’l Hasan Kharakânî 
 Şêx Ebû Alîyyînî'l Fârmedî
 Hace Yûsuf Hemedânî 
 Hace Abdülhâlikê Gucdüvânî 
 Hace Ârîfê Rîvgerî 
 Hace Mehmûd İncirê Fağnevî 
 Hace Alîyê Râmîtenî
 Hace Mihemmed Baba es-Semmâsî 
 Hace Şêx Emir Külâl
 Şâh-i Naqşîbend Mihemmed Behâeddînê Buhârî 
 Şêx Alâeddîn Attâr 
 Şêx Yâkûbê Çerhî
 Hace Ubeydullahê Ahrâr 
 Şêx Mihemmed Zâhîd 
 Şêx Dervîş Mihemmed es-Semerkandî 
 Şêx Hâce Mihemmed Emkenekî 
 Şêx Mihemmed Bâkî Bîllah 
 İmâm Rabbânî Şêx Ahmed Fâruk Serhendî 
 Şêx Mihemmed Ma’sûm Serhendî 
 Şêx Mihemmed Seyfüddînê Farukî 
 Şêx Nur Mihemmed Bedvânî 
 Şemseddîn Cân-i Cânân Mazhâr 
 Şêx Abdullah ed-Dehlevî 
 Mevlânâ Hàlid-î Bağdâdî
 Şêx'ul Meşayîh Şêx Elî Sebtî Palevî Diyarbekîrî
 Şêx Mehmûd Fewzî Efendi Palevî
 Şêx Said Efendi 
 Şêx Elî Riza Efendî
 Şêx  Mihemmed Emîn Efendî 
 Şêx  Abdulîlah Firat Efendî

Bıvênên 
 Mıdefa Şêx Seidi

Şêx Seid
Merdumê ke 1865 de biyê
Merdumê ke 1925 de merdê
Şarê Xınısi
Merdumê ke be Terteleyê Şêx Seidi ra eleqedarê
Merdumê ke Diyarbekır de merdê
Merdumê ke terefê Tırkiya ra idam biyê